### Resumé

Siden 2022 har forvaltningen løbende gennemført mobilitetsforsøg som en del af det grønne visionstillæg til mobilitetsplanen. Den økonomiske ramme til forsøgene er nu opbrugt. Forsøgene har givet værdifulde erfaringer og danner grundlag for nye tiltag. Forvaltningen foreslår at afsætte en ny ramme på 0,5 mio. kr. til yderligere forsøg, som følger samme principper som tidligere.

### Sagsfremstilling

Siden 2022 har forvaltningen sideløbende med udarbejdelsen og nu implementeringen af det grønne visionstillæg til mobilitetsplanen gennemført en række mobilitetsprøvehandlinger. Der er eksempelvis gennemført forsøg med hjertezoner ved skoler, ensretning af gader med undtagelse af cyklister, gratis bus fra pendlerpladser og andre initiativer. Forsøgene blev finansieret af en bevilling på 0,5 mio. kr. fra Teknisk Udvalgs Innovationspulje.

Forsøgene har givet værdifulde erfaringer og skabt grundlag for at udvikle og implementere nye tiltag. For at kunne fortsætte arbejdet foreslås det derfor, at der afsættes en ny økonomisk ramme på 0,5 mio. kr. til nye mobilitetsprøvehandlinger. Midlerne foreslås anvendt efter de samme seks principper, som den tidligere bevilling blev anvendt efter:

1. Alle forsøg understøtter grøn mobilitet - altså reducere klimaaftryk fra transport
2. Forvaltningen kan uden politisk drøftelse igangsætte mindre indgribende forsøg
3. Større eller mere indgribende forsøg skal drøftes og godkendes politisk inden igangsætning
4. Forsøgene har en tydelig start og slutdato, der også kommunikeres tydeligt til lokale interessenter
5. Forsøgene evalueres - både i forhold til de direkte erfaringer med forsøgsområdet, men også i forhold til afledte effekter, hvor trafikken påvirkes andre steder
6. Alle forsøg og evalueringerne heraf genbesøges i udvalget, så der drages læring af både vellykkede og mindre vellykkede tiltag

### Økonomi

Udgiften på 0,5 mio. kr. finansieres af innovationspuljen, hvor der i 2025 er et budget på 1,71 mio. kr.

### Klima og resiliensvurdering

De mobilitetsprøvehandlinger som udføres med midlerne vil understøtte en reduktion af transportens klimaaftryk ved at fremme grønne og bæredygtige mobilitetsformer.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** arbejdet med prøvehandlinger fortsættes efter de tidligere godkendte principper, og

**at** udgiften finansieres af innovationspuljen.

### Beslutning

Godkendt.